Անդրեյ Բիտովին «մտքի մասին մտքով գրող» հեղինակ են համարում: Բավական ուշագրավ «զբաղմունք» է մեծ գրողի նաեւ «բանավոր» մտքի ընթացքին հետեւելը: Իրականության կատարյալ հյուսվածքի մեջ ոչինչ երկրորդական չհամարելով` մարդն ամենուր նշմարում է նախախնամության ձեռքը. ուզածդ թեման թերթել այնպես, որ երես ու աստառ հնարավորինս տեսանելի լինեն միաժամանակ: Կարելի է խոսել, օրինակ, համակարգչի մասին, ինչպես այս դեպքում, եւ դարձյալ լինել «անսպասելի»... Ներկայացվող կտորը հատված է հարցազրույցից, որտեղ հարց տվողը որոշել է պարզապես չխանգարել: